Document ID: /roh_data/filtered/fineweb-2-filterrobots_roh.jsonl.gz/14242

En Grischun dat quai tenor la pagina-web da Grischun vacanzas radund 17’000 kilometers sendas e bunamain mintgina da quellas è medemamain in trail da bike. Dentant tenor Darco Cazin da la firma Allegra bike che sviluppescha per destinaziuns purschidas da bike, n’èn las sendas en il Grischun anc betg quai ch'ellas pudessan esser.
Anc potenzial avant maun
«La qualitad da las sendas n’è anc betg pronta per quai che vegn en tschintg onns», di Cazin. En tschintg onns dettia numnadamain dapli bikers, perquai ch'il sport da mountainbike creschia – er en il Grischun. Per far in trail saja dentant da surmuntar plirs obstachels. In dals gronds è ch'i saja da dumandar lubientscha tar mintga pur, mintga vischnanca ubain mintga corporaziun d'alp che posseda in toc dal prà nua ch'il trail duess ir atras. Ultra da quai dettia ina lunga procedura da permissiun ed i saja er da far investiziuns.
RR actualitad 12:00